section_heading: <center> Velika nagrada Austrije</center>
paragraph_text: Nakon što je Max Verstappen u Red Bull-Hondi bio najbrži na prvom i trećem slobodnom treningu, a Lewis Hamilton u Mercedesu na drugom slobodnom treningu, Verstappen je i u subotu na kvalifikacijama osigurao treći uzastopni pole position, ispred drugoplasiranog Landa Norrisa u McLaren-Mercedesu za 0,048 sekunde. Verstappenov momčadski kolega Sergio Pérez je osvojio treće mjesto s 0,270 sekundi zaostatka, dok su Hamilton i Valtteri Bottas bili četvrti i peti. Odličan nastup imao je AlphaTauri, čiji su vozači Pierre Gasly i Yuki Tsunoda zauzeli šesto i sedmo mjesto. George Russell je prvi puta ušao u Q3 u Williamsu i plasirao se na deveto mjesto, te tako razdvojio vozače Aston Martina, Sebastiana Vettela i Lancea Strolla. Carlos Sainz je pobijedio Charlesa Leclerca na 11. i 12. mjestu za Ferrari koji ni s jednim vozačem nije prošao u Q3, nakon što su posljednje krugove vozili na medium gumama, dok je Daniel Ricciardo još jednom razočarao na 13. mjestu za McLaren, tri desetinke iza Norrisa koji je bio peti u Q2. Fernando Alonso također nije prošao u Q3, te je završio tek na 14. mjestu, nakon što mu je u posljednjem brzom krugu zasmetao Vettel u Aston Martinu.<ref>Verstappen pobijedio Norrisa za 0.048s za pole position na VN Austrije MAXF1 Objavljeno 3. srpnja 2021. Pristupljeno 13. srpnja 2021. Nakon utrke, Vettel je dobio tri mjesta kazne na startu, jer je zasmetao Alonsu u njegovu brzom krugu u drugom dijelu kvalifikacija koji se spremao proći posljednja dva zavoja na stazi, a dodao je da se vozači nisu držali dogovora oko mjesta na kojem će usporavati uoči početka brzih krugova. Zbog toga je Nijemac startao s jedanaestog mjesta, umjesto s osmog.<ref>Vettelu tri mjesta kazne za zadržavanje Alonsa – ‘Vozači se nisu držali dogovora’ MAXF1 Objavljeno 3. srpnja 2021. Pristupljeno 13. srpnja 2021.